ਭਾਰਤੀ ਕ੍ਰਿਕਟ ਟੀਮ ਦਾ ਆਸਟਰੇਲੀਆ ’ਚ ਮਾੜਾ ਪ੍ਰਦਰਸ਼ਨ: ਪੁਰਾਣੀ 'ਬਿਮਾਰੀ' ਨੇ ਜਕੜਿਆ\nਰੋਹਿਤ ਸ਼ਰਮਾ, ਜੋ ਕਿ ਜਨਵਰੀ ਤੋਂ ਬਾਅਦ ਟੈਸਟ ਟੀਮ 'ਚ ਵਾਪਸ ਆਏ ਹਨ, ਨੂੰ ਨੇਥਨ ਲਾਇਨ ਨੇ ਆਊਟ ਕੀਤਾ

ਕਈ ਸਾਬਕਾ ਭਾਰਤੀ ਕ੍ਰਿਕਟਰਾਂ ਨੇ ਤਾਂ ਇਹ ਵੀ ਕਹਿ ਦਿੱਤਾ ਕਿ ਇਹ ਭਾਰਤੀ ਟੀਮ ਕੰਗਾਰੂਆਂ ਨੂੰ ਹਰਾ ਸਕਦੀ ਹੈ ਕਿਉਂਕਿ ਆਸਟਰੇਲੀਆ ਦੀ ਟੀਮ 'ਚ ਸਟੀਵ ਸਮਿਥ ਅਤੇ ਡੇਵਿਡ ਵਾਰਨਰ ਬਾਹਰ ਹਨ। 

ਜਦੋਂ ਐਡੀਲੇਡ 'ਚ ਕਪਤਾਨ ਵਿਰਾਟ ਕੋਹਲੀ ਨੇ ਟਾਸ ਵੀ ਜਿੱਤ ਲਿਆ ਤਾਂ ਲੱਗਿਆ ਕਿ ਚਲੋ, ਆਗ਼ਾਜ਼ ਤਾਂ ਚੰਗਾ ਹੈ। ਟੀਮ ਬੱਲੇਬਾਜ਼ੀ ਕਰਨ ਲੱਗੀ ਤਾਂ ਉਹੀ ਪੁਰਾਣੀ ਕਹਾਣੀ ਦੁਹਰਾਈ ਗਈ। 

ਪੈਟ ਕਮਿਨਜ਼ ਨੇ ਵਿਰਾਟ ਕੋਹਲੀ ਨੂੰ ਆਊਟ ਕੀਤਾ

ਇੱਕ ਪਾਸੇ ਚੇਤੇਸ਼ਵਰ ਪੁਜਾਰਾ ਜੰਮੇ ਰਹੇ ਪਰ ਦੂਜੇ ਪਾਸੇ ਵਿਕਟਾਂ ਡਿੱਗਦੀਆਂ ਰਹੀਆਂ। 

ਤੁਸੀਂ ਮੈਚ ਦਾ ਸਕੋਰ ਕਾਰਡ ਇੱਥੇ ਕਲਿਕ ਕਰ ਕੇ ਦੇਖ ਸਕਦੇ ਹੋ 

ਸਕੋਰ 86 'ਤੇ ਪਹੁੰਚਣ ਤਕ ਕਪਤਾਨ ਕੋਹਲੀ ਅਤੇ ਉਪ-ਕਪਤਾਨ ਅਜਿੰਕਿਆ ਰਹਾਣੇ ਸਮੇਤ ਅੱਧੀ ਟੀਮ ਆਊਟ ਹੋ ਚੁੱਕੀ ਸੀ।

ਇਹ ਵੀ ਜ਼ਰੂਰ ਪੜ੍ਹੋ

ਵਿਸ਼ਲੇਸ਼ਕ ਮੰਨਦੇ ਹਨ ਕਿ ਅਜਿਹਾ ਭਾਰਤੀ ਟੀਮ ਦੀ ਲਾਪਰਵਾਹੀ ਕਰਕੇ ਹੋਇਆ। ਬੱਲੇਬਾਜ਼ਾਂ ਦਾ ਸ਼ਾਟ ਸਿਲੈਕਸ਼ਨ ਮਾੜਾ ਰਿਹਾ ਅਤੇ ਉਨ੍ਹਾਂ ਨੇ ਆਫ਼ ਸਟੰਪ ਤੋਂ ਬਾਹਰਲੀਆਂ ਗੇਂਦਾਂ ਨੂੰ ਛੇੜਨ ਦੀ ਆਦਤ ਵੀ ਨਹੀਂ ਛੱਡੀ।

ਆਫ਼ ਸਟੰਪ ਕਿੱਥੇ?

ਭਾਰਤੀ ਪਿੱਚਾਂ ਉੱਪਰ ਤਾਂ ਇਹ ਛੇੜਛਾੜ ਕਾਮਯਾਬ ਰਹਿੰਦੀ ਹੈ ਕਿਉਂਕਿ ਡਰਾਈਵ ਕਰ ਕੇ ਰਨ ਬਣ ਜਾਂਦੇ ਹਨ। ਆਸਟਰੇਲੀਆ ਦੀਆਂ ਤੇਜ਼ ਪਿੱਚਾਂ ਉੱਪਰ ਇਹ ਖੁਦਖੁਸ਼ੀ ਹੈ। 

ਇੱਥੇ ਇਹ ਵੀ ਦੱਸਣਾ ਜ਼ਰੂਰੀ ਹੈ ਕਿ ਐਡੀਲੇਡ ਦੀ ਪਿੱਚ 'ਤੇ ਘਾਹ ਨਹੀਂ ਹੈ, ਸਗੋਂ ਇਹ ਬੱਲੇਬਾਜ਼ੀ ਲਈ ਸੌਖੀ ਪਿੱਚ ਹੈ। 

ਆਸਟਰੇਲੀਆ 'ਚ ਦੋ ਵਾਰ ਖੇਡ ਚੁਕੇ ਸਾਬਕਾ ਭਾਰਤੀ ਕ੍ਰਿਕਟਰ ਮਦਨ ਲਾਲ ਦਾ ਕਹਿਣਾ ਹੈ ਕਿ ਭਾਰਤੀ ਬੱਲੇਬਾਜ਼ਾਂ 'ਚ ਇਕਾਗਰਤਾ ਦੀ ਕਮੀ ਸੀ। 

ਮਦਨ ਲਾਲ ਮੁਤਾਬਕ, "ਰੋਹਿਤ ਸ਼ਰਮਾ ਨੇ ਮਾੜਾ ਸ਼ਾਟ ਖੇਡਿਆ। ਜੇਕਰ ਉਹ ਟੈਸਟ ਟੀਮ 'ਚ ਬਣੇ ਰਹਿਣਾ ਚਾਹੁੰਦੇ ਹਨ ਤਾਂ ਪੁਜਾਰਾ ਵਾਂਗ ਧਿਆਨ ਲਗਾ ਕੇ ਖੇਡਣਾ ਪਵੇਗਾ।"

ਸੈਂਕੜਾ ਬਣਾਉਣ ਤੋਂ ਬਾਅਦ ਪੁਜਾਰਾ ਰਨ-ਆਊਟ ਹੋ ਗਏ

ਮਹਾਨ ਕੌਣ?

ਕ੍ਰਿਕਟ 'ਚ ਇਹ ਹਮੇਸ਼ਾ ਕਿਹਾ ਜਾਂਦਾ ਹੈ ਕਿ ਇੱਕ ਚੰਗੇ ਬੱਲੇਬਾਜ਼ ਨੂੰ ਪਤਾ ਹੁੰਦਾ ਹੈ ਕਿ ਉਸ ਦਾ ਆਫ਼ ਸਟੰਪ ਕਿੱਥੇ ਹੈ। ਕਿਸੇ ਗੇਂਦ ਨੂੰ ਖੇਡਣ ਜਾਂ ਛੱਡਣ ਦਾ ਫੈਸਲਾ ਲੈਣ ਲਈ ਇਹ ਜਾਣਕਾਰੀ ਜ਼ਰੂਰੀ ਹੈ। 

ਰਾਹੁਲ ਦ੍ਰਵਿੜ ਦੀ ਇਸੇ ਖਾਸੀਅਤ ਕਰਕੇ ਪਾਕਿਸਤਾਨ ਦੇ ਤੇਜ਼ ਗੇਂਦਬਾਜ਼ ਵਕਾਰ ਯੂਨੁਸ ਉਨ੍ਹਾਂ ਨੂੰ ਆਪਣੇ ਦੌਰ ਦਾ ਸਭ ਤੋਂ ਮਹਾਨ ਬੱਲੇਬਾਜ਼ ਮੰਨਦੇ ਸਨ। ਇਸੇ ਕਰਕੇ ਇਮਰਾਨ ਖ਼ਾਨ ਨੇ ਸੁਨੀਲ ਗਾਵਸਕਰ ਨੂੰ ਮਹਾਨ ਮੰਨਿਆ ਸੀ। 

ਇਕੱਲਾ ਸੈਨਿਕ

ਸੀਨੀਅਰ ਪੱਤਰਕਾਰ ਪ੍ਰਦੀਪ ਮੈਗਜ਼ੀਨ ਮੁਤਾਬਕ ਵਿਰਾਟ ਕੋਹਲੀ ਵੀ ਇਸੇ ਸ਼੍ਰੇਣੀ 'ਚ ਹਨ ਕਿਉਂਕਿ ਉਹ ਤਕਨੀਕੀ ਲਿਹਾਜ਼ ਨਾਲ ਬਹੁਤ ਚੰਗੇ ਬੱਲੇਬਾਜ਼ ਹਨ। 

ਉਨ੍ਹਾਂ ਕਿਹਾ ਕਿ ਐਡੀਲੇਡ 'ਚ ਇਹ ਸਾਫ ਹੈ ਕਿ ਜੇਕਰ ਕੋਹਲੀ ਰਨ ਨਹੀਂ ਬਣਾਉਂਦੇ ਤਾਂ ਭਾਰਤੀ ਟੀਮ ਦਬਾਅ 'ਚ ਆ ਜਾਂਦੀ ਹੈ, "ਕੋਹਲੀ ਨੂੰ ਆਊਟ ਕਰਨ ਲਈ ਕੀਤੇ ਲਾਜਵਾਬ ਕੈਚ ਤੋਂ ਬਾਅਦ ਟੀਮ ਲੜਖੜਾ ਗਈ।"

ਮੈਗਜ਼ੀਨ ਨੇ ਅੱਗੇ...\n\ntl;dr:
ਆਸਟਰੇਲੀਆ ਦੀ ਧਰਤੀ ਉੱਪਰ ਜਦੋਂ ਭਾਰਤੀ ਟੀਮ ਪੁੱਜੀ ਤਾਂ ਇਸ ਵਾਰ ਨਾ ਤਾਂ ਸਥਾਨਕ ਮੀਡੀਆ ਅਤੇ ਨਾ ਹੀ ਕਿਸੇ ਸਾਬਕਾ ਖਿਡਾਰੀ ਨੇ ਕੁਝ ਚੁਭਵਾਂ ਕਿਹਾ। ਇੰਝ ਲੱਗਿਆ ਕਿ ਇਸ ਵਾਰ ਟੈਸਟ ਸੀਰੀਜ਼ 'ਚ ਕੁਝ ਵੱਖਰਾ ਹੋਵੇਗਾ।